फी ऐसी केह्‌ड़ी गल्ल ऐ जे मियां डीडो गी लुटेरा ते खूनी आक्खेआ गेआ ऐ। मेरे विचार च इसदे दौ कारण होई सकदे न। पैह्‌ला ए जे ‘बार’ च ‘पुआड़ा’ अक्खरै दा प्रयोग फलोर ते दमाना लुट्टने दी गल्ल इक अच्छें रूप च लेई गेई ऐ। पुआड़ा ते लुटेरा डीडो उनें शाहूकारें अस्तै हा जेह्‌ड़े गरीबें दा खून चूसदे हे। ते मनमानी करियै गरीबें उप्पर जुल्म ढांदे हे। अत्याचारी जमींदारें ते बदमाशें-लंफगे आस्तै मियां डीडो ‘हौआ’ हा। जियां डाकू मानसिंह दे कारनामें मश्हूर न जे अमीरें गी लुट्टियै ओ गरीबें च बंडी दिंदा हा इंयां गै मियां डीडो दे कारनामें बी कंढी के लाके च मश्हूर होई गे। पर इत्थें मियां डीडो ते मानसिंह च इक टकोदा फर्क ऐ जे मानसिंह दे कोल बागी होने दे बाद डाके मारने दे सिवाς होर कोई लक्ष नेई हा जदू मियां डीडो ने टकोदे तौरा पर इक जिहाद बाहरा दा आए दे हमला-आबर ते कब्जा करने दी नीयता कन्ने आई दी पंजाबी फौजें दे खिलाफ छेड़े दा हा। मियां डीडो गी किन्नी गै बारी ल्होर दा आए दे ऐहलकारें ते बजीरें पासेआ लालच दिता गैआ हा पर धन्न हा ओ माई दा लाल जे ओ नेई गै भुकेआ। उसदा लक्ष हा जे जम्मू दा अलाका डोगरे दा ऐ ते उस उप्पर कुसै बी बाहरी ताकत दा हक्क नेईं होना लोचदा। ‘बार’ च केई बारी प्रयोग कीती गेई दी स्थाई-